Образац бр. 3

**ИЗЈАВА**

**о добровољној сагласности за обраду података о личности**

Подношењем ове пријаве дајем сагласност Министарству грађевинарства, саобраћаја и инфраструктуре, да моје личне податке може да обрађује у складу са законом, а у сврху спровођења програма доделе стипендија студенткињама докторских студија. Упозната сам са тим да ће моји лични подаци бити чувани и обрађивани до окончања програмског циклуса који се завршава доделом диплома, након чега ће моји лични подаци бити трајно брисани. Упозната сам и са тим да у сваком тренутку имам право да приступим својим личним подацима и тражим њихову исправку, допуну и брисање, као и да у сваком тренутку могу да повучем дату сагласност. Такође сам упозната и са правом приговора на даљу обраду мојих личних података, као и са правом на подношење приговора надлежном надзорном органу. Упозната сам да било које од напред наведених права могу да искористим слањем таквог захтева Министарству грађевинарства, саобраћаја и инфраструктуре, као и да ће се остваривање права на брисање личних података и повлачење дате сагласности сматрати одустајањем од учешћа у програму.

Сагласна сам да ће моји лични подаци бити уступљени партнерима с којима Министарство грађевинарства, саобраћаја и инфраструктуре сарађује на спровођењу програма у напред наведену сврху, као и да ће у случају одобрења стипендије моји лични подаци: име, презиме, титула, подаци везани за професионални живот, лик, као и подаци из ове пријаве моћи да се користе од стране Министарства грађевинарства, саобраћаја и инфраструктуре и са њом повезаних организација (Универзитети у Србији, Ректорати Универзитета, надлежни Факултети), као и Министарства просвете, науке и технолошког развоја Републике Србије.

Подаци ће се користити искључиво у сврху презентације мог истраживања и мог научног рада и стипендије из овог програма, самог програма доделе стипендија студенткињама докторских студија, и организатора програма у средствима јавног информисања, као што су штампа, телевизија, интернет, друштвене мреже, фотографије, брошуре и друге публикације.

**Име и презиме подносиоца пријаве**

**..................................................**

**Број Л.К.**

**...................................**

**Потпис подносиоца пријаве**

**..................................................**

**Датум: .....................................**